
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 742 

10 Μαίου 2007 


ΑΠΟΦΑΣΕΙ Σ 

Αριθμ. Δ5/ΗΛ/Β/Φ1Β/715/8076 

Οικονομικά κίνητρα σε καταναλωτές για την μείωση 
της ζήτησης ισχύος τον Ιούλιο του 2007. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το ν. 1558/1985 «Κυβέρνηση και Κυβερνητικά Όργανα» 
(Φ.Ε.Κ. Α' 137) όπως τροποποιήθηκε και ισχύει καθώς και 
το άρθρο 6 του ν. 2156/1993 (Φ.Ε.Κ. Α' 109). 

2. Το π.δ. 381/1989 «Οργανισμός του Υπουργείου Βιομη¬ 
χανίας, Ενέργειας και Τεχνολογίας» (Φ.Ε.Κ. Α' 168) όπως 
τροποποιήθηκε και συμπληρώθηκε με το π.δ. 191/1996 
(Φ.Ε.Κ. Α' 154) σε συνδυασμό με το π.δ. 27/1996 «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο 
Ανάπτυξης» (Φ.Ε.Κ. Α' 19) και το π.δ. 122/2004 «Ανασύ¬ 
σταση του Υπουργείου Τουρισμού» (Φ.Ε.Κ. Α' 85). 

3. Τις διατάξεις του ν. 2773/1999 (Φ.Ε.Κ. Α' 286), όπως 
τροποποιήθηκαν και ισχύουν και ιδίως τις διατάξεις του 
άρθρου 29 του νόμου αυτού. 

4. Τις διατάξεις του Κώδικα Προμήθειας σε Πελάτες 
(Εκδοση 1: Επιλέγοντες Πελάτες) (Φ.Ε.Κ. Β' 270/15.3.2001) 
και ειδικότερα τις διατάξεις του άρθρου 14 του Κώδικα 
αυτού. 

5. Τις διατάξεις του Κώδικα Διαχείρισης του Συστήμα¬ 
τος και Συναλλαγών Ηλεκτρικής Ενέργειας που εγκρίθη- 
κε με την υπ’ αριθμ. Δ5ΗΛ/Β/Φ1/ΟΙΚ8311/9.5.2005 απόφα¬ 
ση του Υπουργού Ανάπτυξης (Φ.Ε.Κ. Β' 655/17.5.2005), και 
ειδικότερα τις διατάξεις του άρθρου 113 του Κώδικα. 

6. Τις διατάξεις της υπ’ αριθμ. Δ5/ΗΛ/Β/Φ1 Β/11947/6.6.2006 
απόφασης Υπουργού Ανάπτυξης (Φ.Ε.Κ. Β' 827/5.7.2006) 
σχετικά με οικονομικά κίνητρα σε καταναλωτές για τη 
μείωση της ζήτησης ισχύος τον Ιούλιο του 2006. 

7. Τ ις διατάξεις της υπ’ αριθμ. Δ5/ΗΛ/Β/Φ1/11061/14.6.2005 
απόφασης Υπουργού Ανάπτυξης (Φ.Ε.Κ. Β' 825/16.6.2005) 
σχετικά με οικονομικά κίνητρα σε καταναλωτές για τη 
μείωση της ζήτησης ισχύος τον Ιούλιο του 2005. 

8. Την υπ’ αριθμ. 136/2007 γνωμοδότηση της ΡΑΕ. 

9. Το γεγονός ότι η ΔΕΗ Α.Ε. προμηθεύει ποσοστό 
μεγαλύτερο του 70% της συνολικής ποσότητας ηλεκτρι¬ 
κής ενέργειας την οποία καταναλώνουν οι Επιλέγοντες 
Πελάτες της χώρας. 


10. Τα γενικά τιμολόγια της ΔΕΗ Α.Ε., τα οποία εγκρί- 
θηκαν με τις υπ’ αριθμ. Δ5/ΗΛ/Β/Φ.29/15775/28.7.2006 και 
Δ5/ΗΛ/Φ.29/6637/26.3.2007 αποφάσεις του Υπουργού 
Ανάπτυξης. 

11. Το γεγονός ότι κρίνεται σκόπιμη η λήψη μέτρων 
περιορισμού της ζήτησης κατά τον μήνα Ιούλιο 2007, για 
την διασφάλιση στο μέγιστο βαθμό της αξιόπιστης λει¬ 
τουργίας του συστήματος παραγωγής, μεταφοράς και 
διανομής και για λόγους εξοικονόμησης ενέργειας. 

12. Το γεγονός ότι από τις διατάξεις της παρούσας 
δεν προκύπτει δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Πεδίο εφαρμογής 

1. Οι διατάξεις της παρούσας αφορούν Επιλέγοντες 
Πελάτες των οποίων οι εγκαταστάσεις είναι συνδε- 
δεμένες στο Διασυνδεδεμένο Σύστημα ή στο Διασυν- 
δεδεμένο Δίκτυο Μέσης Τάσης μέσω αποκλειστικής 
σύνδεσης και προμηθεύονται ενέργεια από τη ΔΕΗ Α.Ε. 
για τις εν λόγω εγκαταστάσεις τους, σύμφωνα με τους 
όρους αποκλειστικά και μόνο των τιμολογίων Α ή Β1 ή 
Β2 ή Β1Β ή Β2Β, ανεξαρτήτως του εάν έχουν και άλλον 
προμηθευτή ή ενεργούν και ως Αυτοπρομηθευόμενοι 
Πελάτες, ήτοι ως Επιλέγοντες Πελάτες οι οποίοι εισά¬ 
γουν ενέργεια για ιδία χρήση. 

2. Οι διατάξεις της παρούσας ισχύουν για τη συνολική 
κατανάλωση ισχύος και ενέργειας των εγκαταστάσε¬ 
ων των πελατών της παραγράφου 1 ανωτέρω η οποία 
πραγματοποιείται κατά το χρονικό διάστημα στο οποίο 
οι διατάξεις αυτές ειδικότερα αφορούν, ανεξαρτήτως 
εάν την ενέργεια και την ισχύ αυτή προμήθευσε στον 
πελάτη εξ’ ολοκλήρου η ΔΕΗ Α.Ε. ή αν ο πελάτης προ¬ 
μηθεύτηκε μέρος αυτής από άλλον προμηθευτή ή ενήρ- 
γησε ως Αυτοπρομηθευόμενος Πελάτης. 

Αρθρο 2 

Ορισμοί 

1. Για την εφαρμογή της παρούσας ορίζονται τα ακό¬ 
λουθα μεγέθη: 

α) Ώρες Αιχμής: Για πελάτες υψηλής τάσης, οι ώρες 
αιχμής όπως προσδιορίζονται στους ειδικούς όρους των 
τιμολογίων της ΔΕΗ Α.Ε. Γ ια πελάτες μέσης τάσης, οι 
ώρες αιχμής εξειδικεύονται και ορίζονται ως οι τρεις 

ώρες μεταξύ της 11ης πρωινής και της 14ης απογευμα¬ 
τινής της ζώνης αιχμής όπως αυτή ορίζεται σύμφωνα με 
τους ειδικούς όρους των τιμολογίων μέσης τάσης. 

β) Η μηνιαία χρέωση ισχύος, σε €/Ιό/ν, του τιμολογίου 
προμήθειας ηλεκτρικής ενέργειας της ΔΕΗ Α.Ε. κάθε 
πελάτη συμβολίζεται με το γράμμα «Τ». Για τους πε¬ 
λάτες υψηλής τάσης με τιμολόγιο τύπου Α, η ανωτέρω 
χρέωση ισχύος αφορά στη χρέωση ισχύος κατά τις 
Ώρες Αιχμής. 

Άρθρο 3 

Γενικό μέτρο περιορισμού ζήτησης πελατών 
μέσης τάσης 

1. Οι διατάξεις του άρθρου αυτού ισχύουν για πελάτες 
της παραγράφου 1 του άρθρου 1, οι οποίοι προμηθεύ¬ 
ονται ενέργεια από τη ΔΕΗ Α.Ε. για τις εγκαταστά¬ 
σεις τους σύμφωνα με τους όρους αποκλειστικά και 
μόνο των τιμολογίων Β1 ή Β2 ή Β1Β ή Β2Β, μόνον σε 
περίπτωση κατά την οποία δεν συντρέχει συμβατικός 
περιορισμός ζήτησης κατά τις διατάξεις του άρθρου 4 
της παρούσας. 

2. Ως Μηνιαίος Λογαριασμός Ιουλίου 2007 ορίζεται ο 
πρώτος μηνιαίος λογαριασμός του πελάτη με έναρξη 
περιόδου κατανάλωσης μετά την 20.6.2007. 

3. Ως Καταγραφείσα Μέγιστη Ζήτηση Ισχύος Αιχμής 
(ΖΜΚΑ) για την εφαρμογή των διατάξεων του άρθρου 
αυτού ορίζεται σε I<\Λ/ η μέγιστη ζήτηση ισχύος του πε¬ 
λάτη κατά τις Ώρες Αιχμής που περιλαμβάνονται στον 
Μηνιαίο Λογαριασμό Ιουλίου 2007. 

4. Ως Καταγραφείσα Μέγιστη Ζήτηση Ισχύος Ημέρας 
(ΖΜΚΗ) για την εφαρμογή των διατάξεων του άρθρου 
αυτού ορίζεται σε Κ\Λ/ η μέγιστη ζήτηση ισχύος του 
πελάτη για το σύνολο των ωρών που περιλαμβάνονται 
στον Μηνιαίο Λογαριασμό Ιουλίου 2007. 

5. Στους όρους των υφιστάμενων τιμολογίων Β1, Β2, 
Β1Β και Β2Β της ΔΕΗ Α.Ε., εφόσον ο συντελεστής χρη¬ 
σιμοποίησης του πελάτη είναι μεγαλύτερος από 30%, 
προβλέπεται μείωση της χρέωσης ισχύος κατά ποσοστό 
[50 - 50 ■ ( ΖΜΚΑ/ΖΜΚΗ)]%. Αντί της ανωτέρω έκπτωσης 
επί της χρέωσης ισχύος, η οποία δεν θα ισχύσει για 
το Μηνιαίο Λογαριασμό Ιουλίου 2007, υπολογίζεται για 
κάθε πελάτη, ανεξαρτήτως της αριθμητικής τιμής του 
συντελεστή χρησιμοποίησης, βάσει του λόγου της Κα- 
ταγραφείσας Μέγιστης Ζήτησης Ισχύος Αιχμής (ΖΜΚΑ) 
προς την Καταγραφείσα Μέγιστη Ζήτηση Ισχύος Ημέ¬ 
ρας (ΖΜΚΗ), έκπτωση ή πρόσθετη χρέωση ως ποσοστό 
της χρέωσης ισχύος ως ακολούθως: 

Πρόσθετη χρέωση (-) ή έκπτωση (+) I 170 ( 0 . 8 }- αίκ ^ )'Λ, εφόσον ■’<>.(, 

% της χρέωσης ισχύος πελάτη I (72,5 - 50 |^4·) %, εφόσον < 0.6 

6. Μετά την έκδοση του Μηνιαίου Λογαριασμού Ιου¬ 
λίου 2007 κάθε πελάτη, η ΔΕΗ Α.Ε. υπολογίζει για κάθε 
έναν από τους πελάτες για τους οποίους ισχύουν οι 
διατάξεις του άρθρου αυτού, την έκπτωση ή την πρό¬ 
σθετη χρέωση που προκύπτει στον Μηνιαίο Λογαριασμό 
Ιουλίου 2007 του πελάτη βάσει των διατάξεων της πα¬ 
ραγράφου 5 ανωτέρω και την έκπτωση (θετικός αριθμός 
ή μηδέν) που θα προέκυπτε στον ίδιο λογαριασμό βάσει 
των υφιστάμενων τιμολογιακών όρων, εν συνεχεία δε 
προσδιορίζει την καθαρή θέση του πελάτη ως τη δια¬ 
φορά μεταξύ των ανωτέρω χρηματικών ποσών. Θετική 


τιμή της καθαρής θέσης αντιστοιχεί σε πίστωση του 
πελάτη, αρνητική τιμή σε χρέωση. Η τελική χρέωση ή 
πίστωση που προκύπτει ενσωματώνεται σε επόμενο 
λογαριασμό που εκδίδει η ΔΕΗ Α.Ε. για την κατανάλωση 
του πελάτη. 

Άρθρο 4 

Συμβατικός περιορισμός ζήτησης πελατών 
μέσης τάσης 

1. Συμβατικός περιορισμός ζήτησης επιτρέπεται να 
συμφωνείται σύμφωνα με τις διατάξεις του άρθρου αυ¬ 
τού μεταξύ της ΔΕΗ Α.Ε. και των πελατών της παραγρά¬ 
φου 1 του άρθρου 1 της παρούσας, οι οποίοι προμηθεύ¬ 
ονται ενέργεια από τη ΔΕΗ Α.Ε. για τις εγκαταστάσεις 
τους σύμφωνα με τους όρους αποκλειστικά και μόνο 
των τιμολογίων Β1 ή Β2 ή Β1Β ή Β2Β. 

2. Η συμφωνία περιορισμού ζήτησης συνάπτεται σύμ¬ 
φωνα με τους όρους και το περιεχόμενο που καθορί¬ 
ζονται στο Παράρτημα Α της παρούσας, χωρίς να επι¬ 
τρέπεται απόκλιση από τους όρους αυτούς ή προσθήκη 
οποιοσδήποτε οικονομικής ή άλλης συμφωνίας. Τυχόν 
πρόσθετοι όροι που εγγράφονται από τα συμβαλλόμενα 
μέρη δεν επηρεάζουν το κύρος, την ισχύ, την ερμηνεία 
ή την εφαρμογή της συμφωνίας περιορισμού ζήτησης 
και θεωρούνται ως μη εγγεγραμμένοι. 

3. Για την εφαρμογή των διατάξεων του άρθρου αυτού 
ορίζονται τα ακόλουθα μεγέθη: 

α) Συμφωνηθείσα Μείωση Ζήτηση Ισχύος (ΣΜΖ) σε 
ΙόΛ/: Είναι η μέση μείωση της ζήτησης ισχύος αιχμής 
την οποία ο πελάτης συμφωνεί ότι θα κάνει κατά τις 
ώρες αιχμής του Ιουλίου 2007, για τις οποίες ζητείται 
μείωση φορτίου από τον Διαχειριστή του Συστήματος. 
Η Συμφωνηθείσα Μείωση Ζήτησης Ισχύος πρέπει να 
είναι μεγαλύτερη ή ίση από 100 Κνν και από το 10 % 
τουλάχιστον της Μέσης Ζήτησης Ισχύος Ωρών Αιχμής 
(ΜΖΜ). Στην περίπτωση που η Συμφωνηθείσα Μείωση 
Ζήτησης Ισχύος προκύψει απολογιστικά μικρότερη του 
10 % της Μέσης Ζήτησης Ισχύος Ωρών Αιχμής, τότε 
λαμβάνει τιμή ίση με το 10 % της Μέσης Ζήτησης Ισχύος 
Ωρών Αιχμής (ΣΜΖ=0,1 ■ ΜΖΜ). 

β) Μέση Ζήτηση Ισχύος Ωρών Αιχμής (ΜΖΜ) σε ΙόΛ/: Η 
μέση ζήτηση ισχύος του πελάτη, οι οποία καταγράφεται 
κατά τις Ώρες Αιχμής του Ιουλίου 2007 για τις οποίες 
δεν ζητήθηκε μείωση φορτίου. 

γ) Μέση Ζήτηση Ισχύος Ωρών Αιχμής Περιορισμού Ζή¬ 
τησης (ΖΜΚ) σε (κ\Λ/: Η μέση ζήτηση ισχύος του πελάτη, η 
οποία καταγράφεται κατά τις Ώρες Αιχμής του Ιουλίου 
2007 για τις οποίες ζητήθηκε μείωση φορτίου. 

δ) Πραγματοποιηθείσα Μείωση Ζήτησης Ισχύος (ΠΜΖ) 
σε 1<ν\/: Είναι η διαφορά της Μέσης Ζήτησης Ισχύος 
Ωρών Αιχμής (ΜΖΜ) και της Μέσης Ζήτησης Ισχύος 
Ωρών Αιχμής Περιορισμού Ζήτησης (ΖΜΚ) σε Κ\Λ/. Σε πε¬ 
ρίπτωση που δεν ζητηθεί μείωση φορτίου τότε η Πραγ- 
ματοποιηθείσα Μείωση Ζήτησης Ισχύος λαμβάνει τιμή 
ίση με τη Συμφωνηθείσα Μείωση Ζήτησης Ισχύος. 

ε) Συντελεστής Έκπτωσης (ν Π ) και Συντελεστής Πρό¬ 
σθετης Χρέωσης (ν χ ): Συντελεστές οι οποίοι χρησιμο¬ 
ποιούνται αντίστοιχα για τον υπολογισμό της έκπτωσης 
που παρέχεται σε πελάτη και της πρόσθετης χρέωσης 
με την οποία επιβαρύνεται ο πελάτης. Οι τιμές των 
συντελεστών προσδιορίζονται με βάση το πλήθος των 
ημερών του Ιουλίου 2007 για τις οποίες θα ζητηθεί 
μείωση φορτίου από τον Διαχειριστή του Φορτίου (το 

πλήθος των ημερών αυτών συμβολίζεται με το γράμμα 
«δ»), σύμφωνα με τον ακόλουθο πίνακα: 


δ 

0 

1 

2 

3 

4 

5 

6 

7 

8 

9 

10 

ν π 

0,25 

0,30 

0,35 

0,40 

0,46 

0,53 

0,60 

0,70 

0,80 

0,90 

1,00 

ν χ 

0 

0,30 

0,35 

0,40 

0,46 

0,53 

0,60 

0,70 

0,80 

0,90 

1,00 


4. Το μέγιστο πλήθος των ημερών του Ιουλίου 2007 
για τις οποίες ο Διαχειριστής του Συστήματος δύναται 
να ζητήσει μείωση φορτίου καθορίζεται σε δέκα (10) 
ημέρες. 

5. Η ΔΕΗ Α.Ε. πιστώνει τον πελάτη με ποσό Π, σε €, το 
οποίο υπολογίζεται σύμφωνα με τον ακόλουθο τύπο: 

Π=2 ■ ν π ■ Τ ■ ΣΜΖ+Τ ■ ν π ■ (ΠΜΖ - ΣΜΖ), 

εφόσον ΠΜΖ > ΣΜΖ, άλλως Π = 0 

6. Σε περίπτωση που η μέση ζήτηση ισχύος του πελά¬ 
τη τις Ώρες Αιχμής του Ιουλίου του 2007 για τις οποίες 
δεν ζητήθηκε μείωση φορτίου (ΜΖΜ) είναι μεγαλύτερη 
του διπλάσιου της Μέσης Ζήτησης Ισχύος Ωρών Αιχμής 
Περιορισμού Ζήτησης (ΖΜΚ), το ποσό Π της παραγρά¬ 
φου 5 ανωτέρω λαμβάνει τιμή ίση με μηδέν (0). 

7. Σε περίπτωση που η Πραγματοποιηθείσα Μείωση 
Ζήτησης Ισχύος (ΠΜΖ) είναι μικρότερη της Συμφωνηθεί- 
σας Μείωσης Ζήτησης Ισχύος (ΣΜΖ), η ΔΕΗ Α.Ε. χρεώνει 
τον πελάτη με ποσό X, σε €, το οποίο υπολογίζεται 
σύμφωνα με τον ακόλουθο τύπο: 

Χ=4 ■ ν χ ■ Τ ■ ΣΜΖ, εφόσον ΠΜΖ<ΣΜΖ, άλλως X = 0 

8. Μετά την 31η Ιουλίου 2007, η ΔΕΗ Α.Ε. υπολογίζει για 
κάθε έναν από τους πελάτες για τους οποίους ισχύουν 
οι διατάξεις του παρόντος άρθρου, την πίστωση ή τη 
χρέωση που αντιστοιχεί σε αυτόν. Η χρέωση ή η πί¬ 
στωση που προκύπτει για κάθε πελάτη, ενσωματώνεται 
στον επόμενο λογαριασμό που εκδίδει η ΔΕΗ Α.Ε. για 
την κατανάλωση του πελάτη. 

Αρθρο 5 

Γενικό μέτρο περιορισμού ζήτησης πελατών 
υψηλής τάσης 

1. Οι διατάξεις του άρθρου αυτού ισχύουν για πελάτες 
της παραγράφου 1 του άρθρου 1, οι οποίοι προμηθεύο¬ 
νται ενέργεια από τη ΔΕΗ Α.Ε. σύμφωνα με τους όρους 
αποκλειστικά και μόνο του τιμολογίου Α, για τις εγκα¬ 
ταστάσεις τους που συνδέθηκαν στο Σύστημα πριν την 
1η Ιουλίου 2005, εφόσον στις εν λόγω εγκαταστάσεις 
δεν ασκείται δραστηριότητα παραγωγής ηλεκτρικής 
ενέργειας και μόνον σε περίπτωση κατά την οποία δεν 
συντρέχει συμβατικός περιορισμός ζήτησης κατά τις 
διατάξεις του άρθρου 6 της παρούσας. 

2. Για την εφαρμογή των διατάξεων του άρθρου αυτού 
ορίζονται τα ακόλουθα μεγέθη: 

α) Ποσοστιαία Μεταβολή Ζήτησης Ισχύος (ε%): Ο 
λόγος της διαφοράς μεταξύ του αριθμητικού μέσου 
όρου της μέγιστης ζήτησης ισχύος τις Ώρες Αιχμής 
των τεσσάρων πρώτων μηνών του έτους 2007 και του 
αντίστοιχου αριθμητικού μέσου όρου για το έτος 2006, 
προς τον αριθμητικό μέσο όρο της μέγιστης ζήτησης 
ισχύος τις Ώρες Αιχμής των τεσσάρων πρώτων μηνών 
του έτους 2006. Οι ανωτέρω αριθμητικοί μέσοι όροι της 
μέγιστης ζήτησης Ωρών Αιχμής υπολογίζονται ως το 
άθροισμα των εξής παραγόντων: αα) του αριθμητικού 
μέσου όρου των τιμών μέγιστης ζήτησης Ωρών Αιχμής, 
όπως οι τιμές αυτές προκύπτουν από τους λογαρια¬ 
σμούς της ΔΕΗ Α.Ε. που έχουν λήξη χρονικής περιόδου 
κατανάλωσης εντός των τεσσάρων πρώτων μηνών των 


ετών 2006 και 2007 αντίστοιχα και ββ) του αριθμητικού 
μέσου όρου της ισχύος που ο πελάτης προμηθεύτηκε 
από προμηθευτή πλην της ΔΕΗ Α.Ε. ή ενεργώντας ως 
Αυτοπρομηθευόμενος Πελάτης τις ώρες αιχμής των 
τεσσάρων πρώτων μηνών των ετών 2006 και 2007 κατά 
τις οποίες σημειώθηκαν οι υπό στοιχείο (αα) ανωτέρω 
τιμές της μέγιστης ζήτησής του τις Ώρες Αιχμής. Η 
Ποσοστιαία Μεταβολή Ζήτησης Ισχύος λαμβάνει τιμή 
ίση με το μηδέν (0), σε περίπτωση που οι αριθμητικοί 
μέσοι όροι της μέγιστης ζήτησης τις Ώρες Αιχμής των 
τεσσάρων πρώτων μηνών για τα έτη 2006 και 2007 
είναι μικρότεροι του 30% της καταγραφείσας μέγιστης 
ζήτησης ισχύος Ωρών Αιχμής του Ιουλίου 2006. 

β) Αναμενόμενη Ζήτηση Ισχύος (ΜΖΜ αν ), σε Κ\Λ/: Το 
γινόμενο της καταγραφείσας μέγιστης ζήτησης ισχύ¬ 
ος Ωρών Αιχμής του Ιουλίου 2006 επί τον παράγοντα 
(Ι+ε/100). 

γ) Μειωμένη Ζήτηση Ισχύος (ΜΖΜ μ ), σε I<\Λ/: Το 90% 
της ως άνω Αναμενόμενης Ζήτησης Ισχύος (ΜΖΜ αν ). Γ ια 
πελάτη με περισσότερες της μίας εγκαταστάσεις της 
παραγράφου 1 ανωτέρω, η Μειωμένη Ζήτηση Ισχύος για 
κάθε μία από τις εν λόγω εγκαταστάσεις δύναται, κατό¬ 
πιν σχετικού αιτήματος του πελάτη προς τη ΔΕΗ Α.Ε., να 
καθορίζεται σε τιμή διάφορη του 90% της αντίστοιχης 
Αναμενόμενης Ζήτησης Ισχύος, υπό την προϋπόθεση ότι 
το άθροισμα της Μειωμένης Ζήτησης Ισχύος για το σύ¬ 
νολο των εν λόγω εγκαταστάσεων του πελάτη είναι ίσο 
ή μικρότερο από το 90% του αντίστοιχου αθροίσματος 
της Αναμενόμενης Ζήτησης Ισχύος. Ειδικότερα, για τις 
ανωτέρω εγκαταστάσεις του πελάτη που βρίσκονται σε 
νομούς της Χώρας εκτός αυτών που αναφέρονται στην 
παράγραφο 4.Β του άρθρου 309 του Κώδικα Διαχείρισης 
του Συστήματος και Συναλλαγών Ηλεκτρικής Ενέργειας, 
η Μειωμένη Ζήτηση Ισχύος δύναται να καθορίζεται κατά 
τα ανωτέρω αποκλειστικά σε τιμή μικρότερη ή ίση του 
90% της αντίστοιχης Αναμενόμενης Ζήτησης Ισχύος. 

δ) Καταγραφείσα Μέγιστη Ζήτηση Ισχύος (ΖΜΚ), σε 
Κ\Λ/: Η μέγιστη ζήτηση ισχύος του πελάτη κατά τις Ώρες 
Αιχμής του Ιουλίου 2007. 

3. Η ΔΕΗ Α.Ε. χρεώνει κάθε πελάτη για τον οποίο 
ισχύουν οι διατάξεις του άρθρου αυτού, εφόσον η Κα- 
ταγραφείσα Μέγιστη Ζήτηση Ισχύος (ΖΜΚ) του πελάτη 
είναι μεγαλύτερη της αντίστοιχης Μειωμένης Ζήτησης 
Ισχύος (ΜΖΜ μ ), όπως αυτή προσδιορίζεται κατά τις δι¬ 
ατάξεις της παραγράφου 2 περίπτωση (γ) ανωτέρω. Η 
χρέωση (X), σε €, υπολογίζεται σύμφωνα με τον ακό¬ 
λουθο τύπο: 

Χ=Τ ■ (ΖΜΚ - ΜΖΜ), 

εφόσον ΖΜΚ > ΜΖΜ^, άλλως X = 0 

4. Η ΔΕΗ Α.Ε. πιστώνει κάθε πελάτη για τον οποίο 
ισχύουν οι διατάξεις του άρθρου αυτού, εφόσον η Κα- 
ταγραφείσα Μέγιστη Ζήτηση Ισχύος (ΖΜΚ) του πελάτη 
είναι μικρότερη ή ίση της αντίστοιχης Μειωμένης Ζήτη¬ 
σης Ισχύος (ΜΖΜ μ ), όπως αυτή προσδιορίζεται κατά τις 
διατάξεις της παραγράφου 2 περίπτωση (γ) ανωτέρω. 
Η πίστωση (Π), σε €, υπολογίζεται σύμφωνα με τον 
ακόλουθο τύπο: 

Π=Τ ■ (0,05 ■ ΜΖΜ αν + ΜΖΜ μ - ΖΜΚ), 
εφόσον ΖΜΚ < ΜΖΜ μ , άλλως Π = 0 

5. Μετά την 31η Ιουλίου 2007, η ΔΕΗ Α.Ε. υπολογί¬ 
ζει για κάθε έναν από τους πελάτες για τους οποίους 
ισχύουν οι διατάξεις του άρθρου αυτού, την πίστωση 
ή τη χρέωση που αντιστοιχεί σε αυτόν. Η χρέωση ή η 

πίστωση που προκύπτει για κάθε πελάτη, ενσωματώ¬ 
νεται σε επόμενο λογαριασμό που εκδίδει η ΔΕΗ Α.Ε. 
για την κατανάλωση του πελάτη. 

Άρθρο 6 

Συμβατικός περιορισμός ζήτησης πελατών 
υψηλής τάσης 

1. Συμβατικός περιορισμός ζήτησης επιτρέπεται να 
συμφωνείται σύμφωνα με τις διατάξεις του άρθρου αυ¬ 
τού μεταξύ της ΔΕΗ Α.Ε. και των πελατών της παραγρά¬ 
φου 1 του άρθρου 1 της παρούσας, οι οποίοι προμηθεύ¬ 
ονται ενέργεια από τη ΔΕΗ Α.Ε. για τις εγκαταστάσεις 
τους σύμφωνα με τους όρους αποκλειστικά και μόνο του 
τιμολογίου Α για τις εγκαταστάσεις τους που συνδέθη¬ 
καν στο Σύστημα πριν την 1η Ιουλίου 2005, εφόσον στις 
εν λόγω εγκαταστάσεις δεν ασκείται δραστηριότητα 
παραγωγής ηλεκτρικής ενέργειας. 

2. Η συμφωνία περιορισμού ζήτησης συνάπτεται σύμ¬ 
φωνα με τους όρους και το περιεχόμενο που καθορί¬ 
ζονται στο Παράρτημα Β της παρούσας, χωρίς να επι¬ 
τρέπεται απόκλιση από τους όρους αυτούς ή προσθήκη 
οποιασδήποτε οικονομικής ή άλλης συμφωνίας. Τυχόν 
πρόσθετοι όροι που εγγράφονται από τα συμβαλλόμενα 
μέρη δεν επηρεάζουν το κύρος, την ισχύ, την ερμηνεία 
ή την εφαρμογή της συμφωνίας περιορισμού ζήτησης 
και θεωρούνται ως μη εγγεγραμμένοι. 

3. Για την εφαρμογή των διατάξεων του άρθρου αυτού 
ορίζονται τα ακόλουθα μεγέθη: 

α) Συμφωνηθείσα Μειωμένη Ζήτηση Ισχύος (ΖΜ) σε 
I<\Λ/: Η ωριαία ζήτηση ισχύος την οποία ο πελάτης συμ¬ 
φωνεί ότι δεν θα υπερβεί κατά τις Ώρες Αιχμής του 
Ιουλίου 2007, για τις οποίες ζητείται μείωση φορτίου 
από τον Διαχειριστή του Συστήματος. Η Συμφωνηθείσα 
Μειωμένη Ζήτηση Ισχύος δεν δύναται να είναι μεγαλύ¬ 
τερη από το 90% της Αναμενόμενης Ζήτησης Ισχύος 
του πελάτη (ΜΖΜ αν ), όπως αυτή υπολογίζεται κατά τα 
οριζόμενα στο άρθρο 5, παράγραφος 2. Γ ια πελάτη με 
περισσότερες της μίας εγκαταστάσεις της παραγράφου 
1 ανωτέρω, η Συμφωνηθείσα Μειωμένη Ζήτηση Ισχύος 
για κάθε μία από τις εν λόγω εγκαταστάσεις δύναται να 
καθορίζεται σε τιμή διάφορη του 90% της αντίστοιχης 
Αναμενόμενης Ζήτησης Ισχύος, υπό την προϋπόθεση ότι 
το άθροισμα της Συμφωνηθείσας Μειωμένης Ζήτησης 
Ισχύος για το σύνολο των εν λόγω εγκαταστάσεων του 
πελάτη είναι ίσο ή μικρότερο από το 90% του αντίστοι¬ 
χου αθροίσματος της Αναμενόμενης Ζήτησης Ισχύος. 
Ειδικότερα, για τις ανωτέρω εγκαταστάσεις του πελάτη 
που βρίσκονται σε νομούς της Χώρας εκτός αυτών που 
αναφέρονται στην παράγραφο 4.Β του άρθρου 309 του 
Κώδικα Διαχείρισης του Συστήματος και Συναλλαγών 
Ηλεκτρικής Ενέργειας, η Συμφωνηθείσα Μειωμένη Ζή¬ 
τηση Ισχύος δύναται να καθορίζεται κατά τα ανωτέρω 
αποκλειστικά σε τιμή μικρότερη ή ίση του 90% της 
αντίστοιχης Αναμενόμενης Ζήτησης Ισχύος. 

β) Μέση Ζήτηση Ισχύος Ωρών Αιχμής (ΜΖΜ) σε I<\Λ/: Ο 
αριθμητικός μέσος όρος των τιμών της ωριαίας μεγί¬ 
στης ζήτησης ισχύος του πελάτη, οι οποίες καταγρά¬ 
φονται κατά τις Ώρες Αιχμής του Ιουλίου 2007 για τις 
οποίες δεν ζητήθηκε μείωση φορτίου. 

γ) Καταγραφείσα Μέγιστη Ζήτηση Ισχύος (ΖΜΚ) σε 
I<\Λ/: Η μέγιστη ζήτηση ισχύος του πελάτη, η οποία κα¬ 
ταγράφεται κατά τις Ώρες Αιχμής του Ιουλίου 2007 για 
τις οποίες ζητήθηκε μείωση φορτίου. 


δ) Συντελεστής Έκπτωσης (ν Π ) και Συντελεστής Πρό¬ 
σθετης Χρέωσης (ν χ ): Συντελεστές οι οποίοι χρησιμο¬ 
ποιούνται αντίστοιχα για τον υπολογισμό της έκπτωσης 
που παρέχεται σε πελάτη και της πρόσθετης χρέωσης 
με την οποία επιβαρύνεται ο πελάτης. Οι τιμές των 
συντελεστών προσδιορίζονται με βάση το πλήθος των 
ημερών του Ιουλίου 2007 για τις οποίες θα ζητηθεί 
μείωση φορτίου από τον Διαχειριστή του Φορτίου (το 
πλήθος των ημερών αυτών συμβολίζεται με το γράμμα 
«δ»), σύμφωνα με τον ακόλουθο πίνακα: 


δ 

0 

1 

2 

3 

4 

5 

6 

7 

8 

9 

10 

ν Π 

0,25 

0,30 

0,35 

0,40 

0,46 

0,53 

0,60 

0,70 

0,80 

0,90 

1,00 

ν χ 

0 

0,30 

0,35 

0,40 

0,46 

0,53 

0,60 

0,70 

0,80 

0,90 

1,00 


4. Το μέγιστο πλήθος των ημερών του Ιουλίου 2007 
για τις οποίες ο Διαχειριστής του Συστήματος δύναται 
να ζητήσει μείωση φορτίου καθορίζεται σε δέκα (10) 
ημέρες. 

5. Η ΔΕΗ Α.Ε. πιστώνει τον πελάτη με ποσό Π, σε €, το 
οποίο υπολογίζεται σύμφωνα με τον ακόλουθο τύπο: 

Π=ν Π ■ Τ ■ ( ΜΖΜ - ΖΜ), 

εφόσον ΖΜ < ΜΖΜ, άλλως Π = 0 

6. Σε περίπτωση που η μέγιστη ζήτηση ισχύος του 
πελάτη τις Ώρες Αιχμής του Ιουλίου του 2007 για τις 
οποίες δεν ζητήθηκε μείωση φορτίου είναι μεγαλύτε¬ 
ρη του διπλάσιου της Αναμενόμενης Ζήτησης Ισχύος 
(ΜΖΜ αν ), το ποσό Π της παραγράφου 5 ανωτέρω λαμ¬ 
βάνει τιμή ίση με μηδέν (0). 

7. Σε περίπτωση που η Καταγραφείσα Μέγιστη Ζήτηση 
Ισχύος (ΖΜΚ) πελάτη είναι μεγαλύτερη της Συμφωνηθεί¬ 
σας Μειωμένης Ζήτησης Ισχύος (ΖΜ), η ΔΕΗ Α.Ε. χρεώνει 
τον πελάτη με ποσό X, σε €, το οποίο υπολογίζεται 
σύμφωνα με τον ακόλουθο τύπο: 

Χ=2 ■ ν χ ■ Τ ■ ( ΖΜΚ - ΖΜ), 

εφόσον ΖΜΚ > ΖΜ, άλλως X = 0 

8. Μετά την 31η Ιουλίου 2007, η ΔΕΗ Α.Ε. υπολογίζει 
για κάθε έναν από τους πελάτες με τους οποίους έχει 
συνάψει συμφωνία περιορισμού ζήτησης κατά τις δια¬ 
τάξεις του άρθρου αυτού την πίστωση και τη χρέωση 
που αντιστοιχεί σε αυτόν και την καθαρή θέση του 
πελάτη, ως τη μεταξύ τους διαφορά. Θετική τιμή της 
καθαρής θέσης αντιστοιχεί σε πίστωση του πελάτη, αρ¬ 
νητική τιμή σε χρέωση. Η τελική πίστωση ή χρέωση που 
προκύπτει ενσωματώνεται σε επόμενο λογαριασμό που 
εκδίδει η ΔΕΗ Α.Ε. για την κατανάλωση του πελάτη. 

Αρθρο 7 

Υποχρεώσεις του Διαχειριστή του Συστήματος 
και της ΔΕΗ Α.Ε. 

1. Ο Διαχειριστής του Συστήματος οφείλει να διασφα¬ 
λίζει τη δυνατότητα έγκαιρης πρόβλεψης περιστατικών 
αυξημένης ζήτησης και καταστάσεων έκτακτης ανάγκης, 
για την αντιμετώπιση των οποίων απαιτείται να περι¬ 
οριστεί το φορτίο του Συστήματος, σύμφωνα με τις 
διατάξεις του Κώδικα Διαχείρισης του Συστήματος και 
Συναλλαγών Ηλεκτρικής Ενέργειας. 

2. Εφόσον ο Διαχειριστής του Συστήματος, κατά την 
αιτιολογημένη κρίση του, κρίνει αναγκαία τη μείωση 
του φορτίου των πελατών για τους οποίους συντρέχει 
συμβατικός περιορισμός ζήτησης, οφείλει, ει δυνατόν 
τουλάχιστον 24 ώρες πριν την ώρα έναρξης της ζώνης 
αιχμής της ημέρας για την οποία ζητείται μείωση και 
σε κάθε περίπτωση όχι αργότερα από τη 13η ώρα της 

προηγούμενης ημέρας, να αναρτά σχετική ανακοίνωση 
σε εμφανές σημείο του διαδικτυακού του τόπου και να 
αποστέλλει σχετική ειδοποίηση με μήνυμα τηλεομοιο¬ 
τυπίας προς τη ΔΕΗ Α.Ε., προκειμένου αυτή να ενημε¬ 
ρώνει αντίστοιχα τους πελάτες της με τους οποίους 
έχει συνάψει συμφωνία περιορισμού ζήτησης. 

3. Κατά την απόφαση έκδοσης αιτήματος μείωσης 
φορτίου ο Διαχειριστής του Συστήματος συνεκτιμά το 
γεγονός ότι το πλήθος των ημερών κατά τις οποίες 
δύναται να ζητήσει τη μείωση του φορτίου των πελατών 
που έχουν συνάψει συμφωνία περιορισμού ζήτησης είναι 
περιορισμένο, και μεριμνά για τη βέλτιστη διαχείριση 
του συνόλου των πόρων που έχει στη διάθεσή του 
για την αντιμετώπιση περιστατικών αυξημένης ζήτησης 
κατά τον προσεχή Ιούλιο. 

4. Για την εφαρμογή της παρούσας, η ΔΕΗ Α.Ε.: 

α) Ενημερώνει τους πελάτες σχετικά με τα μέτρα 
που λαμβάνονται κατά τις διατάξεις της παρούσας, τις 
λεπτομέρειες εφαρμογής τους και τις ενέργειες που 
απαιτούνται από την πλευρά τους, προκειμένου να συ¬ 
νεισφέρουν κατά το δυνατό στη μείωση φορτίου. 

β) Υπολογίζει για κάθε πελάτη της παραγράφου 1 
του άρθρου 5 και γνωστοποιεί σε αυτόν τα μεγέθη 
της Αναμενόμενης Ζήτησης Ισχύος και της Μειωμένης 
Ζήτησης Ισχύος για τον Ιούλιο του 2007. 

γ) Συνάπτει συμφωνίες περιορισμού της ζήτησης με 
πελάτες που εκδηλώνουν αντίστοιχη βούληση. 

δ) Εκτιμά το ύψος της συνολικής μείωσης φορτίου που 
αναμένεται να είναι διαθέσιμο τις κρίσιμες ώρες αιχμής 
του προσεχούς Ιουλίου μέσω των συμφωνιών περιορι¬ 
σμού της ζήτησης που θα συνάψει με πελάτες και το 
ποσό της γενικής μείωσης φορτίου που αναμένεται για 
όλες τις ώρες αιχμής του Ιουλίου από πελάτες οι οποίοι 
δεν θα συνάψουν συμφωνία περιορισμού της ζήτησης 
και γνωστοποιεί τις ποσότητες αυτές στον Διαχειριστή 
του Συστήματος πριν την 30η Ιουνίου 2007. Επίσης, η 
ΔΕΗ Α.Ε. οφείλει να ενημερώνει εγκαίρως τον Διαχει¬ 
ριστή του Συστήματος σχετικά με κάθε μεταβολή των 
ανωτέρω μεγεθών που ενδεχομένως ανακύπτει κατά 
την εφαρμογή των μέτρων τον προσεχή Ιούλιο. 

ε) Διασφαλίζει εγκαίρως την εγκατάσταση και την 
καλή λειτουργία των κατάλληλων μετρητών δεκαπεντά- 
λεπτης καταγραφής και του απαραίτητου τηλεπικοινω¬ 
νιακού εξοπλισμού στους πελάτες της παραγράφου 1 
του άρθρου 1 της παρούσας, καθώς και τη δημιουργία 


της αναγκαίας υποδομής για την υποδοχή των δεδομέ¬ 
νων μέτρησης, έτσι ώστε να είναι δυνατή η απρόσκοπτη 
συλλογή και διαχείριση των δεδομένων μέτρησης της 
κατανάλωσης του Ιουλίου για το σύνολο των πελατών 
στους οποίους αφορούν οι διατάξεις της παρούσας. 

5. Κατά την εφαρμογή των μέτρων περιορισμού της 
ζήτησης σύμφωνα με τις διατάξεις της παρούσας, η ΔΕΗ 
Α.Ε. οφείλει να διαβιβάζει άμεσα προς τους πελάτες της 
με τους οποίους έχει συνάψει συμφωνία περιορισμού 
ζήτησης τυχόν αίτημα μείωσης φορτίου του Διαχειριστή 
του Συστήματος, αποστέλλοντας μήνυμα τηλεομοιοτυ¬ 
πίας ή ηλεκτρονικού ταχυδρομείου. Αντίστοιχα, οι εν 
λόγω πελάτες οφείλουν, αφενός να επιβεβαιώνουν την 
παραλαβή ειδοποίησης μείωσης φορτίου, αποστέλλο¬ 
ντας μήνυμα τηλεομοιοτυπίας ή ηλεκτρονικού ταχυ¬ 
δρομείου στη ΔΕΗ Α.Ε και αφετέρου να ενημερώνονται 
για επικείμενη ανάγκη μείωσης φορτίου και μέσω του 
διαδικτυακού τόπου του Διαχειριστή του Συστήματος. 

6. Ο Διαχειριστής του Συστήματος και ο Διαχειριστής 
του Δικτύου οφείλουν να διασφαλίζουν τη συλλογή των 
δεδομένων μέτρησης της ωριαίας κατανάλωσης ενέρ¬ 
γειας από την 1η Ιουλίου έως την 31η Ιουλίου 2007, για 
τους πελάτες που έχουν συνάψει συμφωνία περιορισμού 
ζήτησης. 

7. Η ΔΕΗ Α.Ε. οφείλει να αναγράφει με διακριτό τρόπο 
στους λογαριασμούς των πελατών της, τις πιστώσεις 
και τις χρεώσεις που προκύπτουν λόγω της εφαρμογής 
των μέτρων περιορισμού της ζήτησης κατά τις διατάξεις 
της παρούσας. Η ΔΕΗ Α.Ε. οφείλει να γνωστοποιήσει 
σε κάθε πελάτη με τον οποίο προσχώρησε σε συμφω¬ 
νία περιορισμού ζήτησης τις καταγεγραμμένες τιμές 
ζήτησης ισχύος βάσει των οποίων υπολογίστηκαν οι 
χρεώσεις και οι πιστώσεις κατά τα προβλεπόμενα στις 
σχετικές συμφωνίες, και τις ημέρες και ώρες κατά τις 
οποίες οι τιμές αυτές καταγράφηκαν. 

Αρθρο 8 

Η ισχύς της παρούσας απόφασης άρχεται από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαΐου 2007 

Ο ΥΠΟΥΡΓΟΣ 

Δ. ΣΙΟΥΦΑΣ 

Παράρτημα Α 

ΥΠΟΔΕΙΓΜΑ ΣΥΜΦΩΝΙΑΣ ΠΕΡΙΟΡΙΣΜΟΥ ΖΗΤΗΣΗΣ ΚΑΤΑ ΤΟΝ ΙΟΥΛΙΟ ΤΟΥ 
2007 ΜΕΤΑΞΥ ΔΕΗ Α.Ε. ΚΑΙ ΠΕΛΑΤΗ ΜΕΣΗΣ ΤΑΣΗΣ 

(Απόφαση Υπουργού Ανάπτυξης υπ’ αριθμ.:.- ΦΕΚ Β’.). 

Στ.σήμερα την.μεταξύ: 

Αφενός της εταιρείας με την επωνυμία «ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 
Α.Ε.» η οποία εδρεύει στην Αθήνα, οδός Χαλκοκονδύλη 30, με τον διακριτικό τίτλο 
«ΔΕΗ Α.Ε.», εκπροσωπούμενης νόμιμα για την υπογραφή της παρούσας από 

τον/την κ . και αφετέρου της εταιρείας με την 

επωνυμία .η οποία έχει συσταθεί σύμφωνα με το 

ελληνικό δίκαιο, εδρεύει. ΑΦΜ 

. Δ.ΟΎ . και εκπροσωπείται νόμιμα για την 

υπογραφή της παρούσας από τον/τους κ.κ . δυνάμει του 

υπ'αριθμ . πρακτικού του Δ.Σ., ονομαζόμενης εφεξής «Πελάτης», με 

τιμολόγιο .όπως προκύπτει σύμφωνα με την από . 

σύμβαση ηλεκτροδότησης που έχει συναφθεί την . μεταξύ των ίδιων ως άνω 

συμβαλλόμενων μερών, και δεδομένου ότι με την υπ’ αριθμ.απόφαση του 

Υπουργού Ανάπτυξης (ΦΕΚ Β’ .) αποφασίστηκε η παροχή οικονομικών 

κινήτρων σε καταναλωτές, προκειμένου για την μείωση της ζήτησης αιχμής της 
ισχύος τους κατά τον Ιούλιο του 2007 μέσω των ισχυόντων τιμολογίων προμήθειας 
ηλεκτρικής ενέργειας της ΔΕΗ. 

συμφωνήθηκαν και έγιναν αμοιβαία αποδεκτά τα εξής: 

1. Κατά τις διατάξεις της ανωτέρω απόφασης του Υπουργού Ανάπτυξης, για την 
εφαρμογή της παρούσας συμφωνίας περιορισμού της ζήτησης του Πελάτη, 
ορίζονται και υπολογίζονται τα ακόλουθα μεγέθη: 

α) Ώρες Αιχμής: Οι τρεις ώρες μεταξύ της 11 ης πρωινής και της 14 Πζ απογευματινής 
της ζώνης αιχμής, όπως αυτή ορίζεται σύμφωνα με τους ειδικούς όρους του 
τιμολογίου., με το οποίο ο Πελάτης προμηθεύεται ενέργεια από τη ΔΕΗ Α.Ε. 

β) Συμφωνηθείσα Μείωση Ζήτησης Ισχύος Αιχμής (ΣΜΖ) : .Κ\Λ/ 

γ) Μηνιαία Χρέωση Ισχύος Τιμολογίου.(Τ): . €/Κ\Λ/ 

2. Κατά τις διατάξεις της ανωτέρω απόφασης του Υπουργού Ανάπτυξης, για την 
εφαρμογή της παρούσας συμφωνίας περιορισμού της ζήτησης του Πελάτη, 
ορίζονται τα ακόλουθα μεγέθη τα οποία θα υπολογιστούν με βάση τα 
πραγματικά δεδομένα του Ιουλίου του έτους 2007: 

α) Συντελεστής Έκπτωσης (ν Π ) και Συντελεστής Πρόσθετης Χρέωσης (ν χ ): 
Συντελεστές οι οποίοι χρησιμοποιούνται αντίστοιχα για τον υπολογισμό της 
έκπτωσης που παρέχεται σε Πελάτη και της πρόσθετης χρέωσης με την 
οποία επιβαρύνεται ο Πελάτης. Οι τιμές των συντελεστών προσδιορίζονται με 
βάση το πλήθος των ημερών του Ιουλίου 2007 για τις οποίες θα ζητηθεί μείωση 
φορτίου από τον Διαχειριστή του Φορτίου (το πλήθος των ημερών αυτών 
συμβολίζεται με το γράμμα «δ»), σύμφωνα με τον ακόλουθο πίνακα: 


δ 

7 

8 

9 

10 

νπ 

0,25 

0,35 

0,40 

0,46 

0,53 

0,60 

0,70 

0,80 

0,90 

β) Συμφωνηθείσα Μείωση Ζήτησης Ισχύος (ΣΜΖ) σε Κ\Λ/: Είναι η μέση μείωση 
της ζήτησης ισχύος αιχμής την οποία ο πελάτης συμφωνεί ότι θα κάνει κατά 
τις ώρες αιχμής του Ιουλίου 2007, για τις οποίες ζητείται μείωση φορτίου από 
τον Διαχειριστή του Συστήματος. Η Συμφωνηθείσα Μείωση Ζήτησης Ισχύος 
πρέπει να είναι μεγαλύτερη ή ίση από 100 Κ \Ν και από το 10 % τουλάχιστον 
της Μέσης Ζήτησης Ισχύος Ωρών Αιχμής (ΜΖΜ). Στην περίπτωση που η 
Συμφωνηθείσα Μείωση Ζήτησης Ισχύος προκύψει απολογιστικά μικρότερη του 10 
% της Μέσης Ζήτησης Ισχύος Ωρών Αιχμής, τότε λαμβάνει τιμή ίση με το 10 % 
της Μέσης Ζήτησης Ισχύος Ωρών Αιχμής (ΣΜΖ=0,1 ■ ΜΖΜ). 

γ) Μέση Ζήτηση Ισχύος Ωρών Αιχμής (ΜΖΜ) σε Κ\Λ/: Η μέση ζήτηση ισχύος η 
οποία καταγράφεται κατά τις Ώρες Αιχμής του Ιουλίου 2007 για τις οποίες δεν 
ζητήθηκε μείωση φορτίου. 

δ) Μέση Ζήτηση Ισχύος Ωρών Αιχμής Περιορισμού Ζήτησης (ΖΜΚ) σε \ΛΝ: Η μέση 
ζήτηση ισχύος του Πελάτη, η οποία καταγράφεται κατά τις Ώρες Αιχμής του 
Ιουλίου 2007 για τις οποίες ζητήθηκε μείωση φορτίου. 

ε) Πραγματοποιηθείσα Μείωση Ζήτησης Ισχύος (ΠΜΖ) σε \ΛΝ: Είναι η διαφορά της 
Μέσης Ζήτησης Ισχύος Ωρών Αιχμής (ΜΖΜ) και της Μέσης Ζήτησης Ισχύος 
Ωρών Αιχμής Περιορισμού Ζήτησης (ΖΜΚ) σε ΙάΛ/. Σε περίπτωση που δεν 
ζητηθεί μείωση φορτίου τότε η Πραγματοποιηθείσα Μείωση Ζήτησης Ισχύος 
λαμβάνει τιμή ίση με τη Συμφωνηθείσα Μείωση Ζήτησης Ισχύος. 

3. Το μέγιστο πλήθος των ημερών του Ιουλίου 2007 για τις οποίες η ΔΕΗ Α.Ε. 
μπορεί να ζητήσει από τον Πελάτη να περιορίσει το φορτίο του κατά τις Ώρες 
Αιχμής καθορίζεται σε δέκα (10) ημέρες. 

4. Η ΔΕΗ Α.Ε. πιστώνει τον Πελάτη με ποσό Π, σε €, το οποίο υπολογίζεται 
σύμφωνα με τον ακόλουθο τύπο: 

π = 2 ·ν Π ■ τ ·ςμζ + τ· ν π (πμζ-ςμζ) , εφόσον ΠΜΖ > ΣΜΖ , άλλως Π = 0 

5. Σε περίπτωση που η Μέση Ζήτηση Ισχύος του Πελάτη τις Ώρες Αιχμής του 
Ιουλίου του 2007 για τις οποίες δεν ζητήθηκε μείωση φορτίου (ΜΖΜ) είναι 
μεγαλύτερη του διπλάσιου της Μέσης Ζήτησης Ισχύος τις Ώρες Αιχμής 
Περιορισμού Ζήτησης (ΖΜΚ), το ποσό Π της παραγράφου 4 ανωτέρω λαμβάνει 
τιμή ίση με μηδέν (0). 

6. Σε περίπτωση που η Πραγματοποιηθείσα Μείωση Ζήτησης Ισχύος (ΠΜΖ) 
είναι μικρότερη της Συμφωνηθείσας Μείωσης Ζήτησης Ισχύος (ΣΜΖ), η ΔΕΗ 
Α.Ε. χρεώνει τον Πελάτη με ποσό X, σε €, το οποίο υπολογίζεται σύμφωνα 
με τον ακόλουθο τύπο: 

χ = 4■ ν χ ·τ ■ ςμζ , εφόσον ΠΜΖ < ΣΜΖ, άλλως X = 0 

7. Μετά την 31η Ιουλίου 2007, η ΔΕΗ Α.Ε. θα υπολογίσει την πίστωση ή την 
χρέωση που αντιστοιχεί στον Πελάτη σύμφωνα με την παρούσα. Η πίστωση 
ή χρέωση που προκύπτει ενσωματώνεται στον επόμενο λογαριασμό που 
εκδίδει η ΔΕΗ Α.Ε. για την κατανάλωση του Πελάτη. 

8. Η ΔΕΗ Α.Ε. οφείλει να ενημερώνει τον Πελάτη για την ανάγκη μείωσης 
φορτίου ει δυνατό τουλάχιστον 24 ώρες πριν την ώρα έναρξης της ζώνης 
αιχμής της ημέρας για την οποία ζητείται μείωση και σε κάθε περίπτωση όχι 
αργότερα από τη 15η ώρα της προηγούμενης ημέρας, αποστέλλοντας 
μήνυμα τηλεομοιοτυπίας ή ηλεκτρονικού ταχυδρομείου στις ακόλουθες 
διευθύνσεις: 

Τηλ: 

Ροχ: 

Ε-ιποίΙ: 

Υπόψη:. 

Ο Πελάτης οφείλει να επιβεβαιώνει άμεσα την παραλαβή ειδοποίησης από τη 
ΔΕΗ Α.Ε. για μείωση φορτίου, αποστέλλοντας μήνυμα τηλεομοιοτυπίας ή 
ηλεκτρονικού ταχυδρομείου, στις ακόλουθες διευθύνσεις: 

Τηλ: 

Ραχ: 

Ε-ιπαίΙ: 

Υπόψη:. 

Σημειώνεται ότι ο Πελάτης οφείλει να ενημερώνεται για επικείμενη ανάγκη 
μείωσης φορτίου και μέσω του διαδικτυακού τόπου του Διαχειριστή του 
Συστήματος ( άίώ://νννννν.ά65ΐπί6.ατ ), όπου ο Διαχειριστής του Συστήματος 
αναρτά σχετική ανακοίνωση από την προηγούμενη ημέρα. Η δυνατότητα 
αυτή δεν απαλλάσσει τη ΔΕΗ Α.Ε. από την υποχρέωσή της να διαβιβάζει 
στον Πελάτη τις ειδοποιήσεις μείωσης φορτίου που εκδίδει ο Διαχειριστής του 
Συστήματος. Σε περίπτωση που ο Πελάτης ενημερωθεί μέσω του 
διαδικτυακού τόπου του Διαχειριστή του Συστήματος για επικείμενη ανάγκη 
μείωσης φορτίου αλλά δεν λάβει σχετική ειδοποίηση από τη ΔΕΗ Α.Ε. έως τη 
15 η ώρα της προηγούμενης ημέρας, οφείλει να θεωρήσει ότι υφίσταται 
ανάγκη μείωσης φορτίου για την επόμενη ημέρα ανεξαρτήτως του αν 
καταστεί δυνατή ή όχι η επικοινωνία του με τη ΔΕΗ Α.Ε. προκειμένου να του 
παρασχεθεί σχετική επιβεβαίωση. 

9. Κατά τα λοιπά η από . σύμβαση ηλεκτροδότησης μεταξύ του 

Πελάτη και της ΔΕΗ Α.Ε. εξακολουθεί να ισχύει και οι όροι αυτής διέπουν την 
εφαρμογή, ερμηνεία και εκτέλεση της παρούσας. 


Τα συμβαλλόμενα μέρη 


Για τη ΔΕΗ Α.Ε. 


Για τον Πελάτη 

Παράρτημα Β 

ΥΠΟΔΕΙΓΜΑ ΣΥΜΦΩΝΙΑΣ ΠΕΡΙΟΡΙΣΜΟΥ ΖΗΤΗΣΗΣ ΚΑΤΑ ΤΟΝ ΙΟΥΛΙΟ ΤΟΥ 
2007 ΜΕΤΑΞΥ ΔΕΗ Α.Ε. ΚΑΙ ΠΕΛΑΤΗ ΥΨΗΛΗΣ ΤΑΣΗΣ 


(Απόφαση Υπουργού Ανάπτυξης υπ’ αριθμ.:.- ΦΕΚ Β’.). 

Στ.σήμερα την.μεταξύ: 

Αφενός της εταιρείας με την επωνυμία «ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 
Α.Ε.» η οποία εδρεύει στην Αθήνα, οδός Χαλκοκονδύλη 30, με τον διακριτικό τίτλο 
«ΔΕΗ Α.Ε.», εκπροσωπούμενης νόμιμα για την υπογραφή της παρούσας από 

τον/την κ . και αφετέρου της εταιρείας με την 

επωνυμία .η οποία έχει συσταθεί σύμφωνα με το 

ελληνικό δίκαιο, εδρεύει. ΑΦΜ 

. Δ.ΟΎ . και εκπροσωπείται νόμιμα για την 

υπογραφή της παρούσας από τον/τους κ.κ . δυνάμει του 

υπ'αριθμ . πρακτικού του Δ.Σ., ονομαζόμενης εφεξής «Πελάτης», με 

τιμολόγιο .όπως προκύπτει σύμφωνα με την από . 

σύμβαση ηλεκτροδότησης που έχει συναφθεί την . μεταξύ των ίδιων ως άνω 

συμβαλλόμενων μερών, και δεδομένου ότι με την υπ’ αριθμ.απόφαση του 

Υπουργού Ανάπτυξης (ΦΕΚ Β’ .) αποφασίστηκε η παροχή οικονομικών 

κινήτρων σε καταναλωτές, προκειμένου για την μείωση της ζήτησης αιχμής της 
ισχύος τους κατά τον Ιούλιο του 2007 μέσω των ισχυόντων τιμολογίων προμήθειας 
ηλεκτρικής ενέργειας της ΔΕΗ. 

συμφωνήθηκαν και έγιναν αμοιβαία αποδεκτά τα εξής: 


1. Κατά τις διατάξεις της ανωτέρω απόφασης του Υπουργού Ανάπτυξης, για την 
εφαρμογή της παρούσας συμφωνίας περιορισμού της ζήτησης του Πελάτη, ορίζονται 
και υπολογίζονται τα ακόλουθα μεγέθη: 

α) Ώρες Αιχμής: Οι ώρες αιχμής όπως προσδιορίζονται στους ειδικούς όρους 
του τιμολογίου Α, με το οποίο ο Πελάτης προμηθεύεται ενέργεια από τη ΔΕΗ 
Α.Ε. 

β) Καταγραφείσα Μέγιστη Ζήτηση Ισχύος Αιχμής Ιουλίου 2006: . Κ\Λ/ 

γ) Ποσοστιαία Μεταβολή Ζήτησης Ισχύος (ε): % 

δ) Αναμενόμενη Ζήτηση Ισχύος (ΜΖΜ αν ): Κ\Λ/ 

ε) Μειωμένη Ζήτηση Ισχύος (ΜΖΜ μ ): Κ\Λ/ 

στ) Μηνιαία Χρέωση Ισχύος Τιμολογίου.(Τ): €/Κ\Λ/ 

ζ) Συμφωνηθείσα Μειωμένη Ζήτηση Ισχύος (ΖΜ): Κ\Λ/ 

2. Κατά τις διατάξεις της ανωτέρω απόφασης του Υπουργού Ανάπτυξης, για την 
εφαρμογή της παρούσας συμφωνίας περιορισμού της ζήτησης του Πελάτη, 
ορίζονται τα ακόλουθα μεγέθη τα οποία θα υπολογιστούν με βάση τα πραγματικά 
δεδομένα του Ιουλίου του έτους 2007: 

α) Συντελεστής Έκπτωσης (ν Π ) και Συντελεστής Πρόσθετης Χρέωσης (ν χ ): 
Συντελεστές οι οποίοι χρησιμοποιούνται αντίστοιχα για τον υπολογισμό της 
έκπτωσης που παρέχεται σε Πελάτη και της πρόσθετης χρέωσης με την 
οποία επιβαρύνεται ο Πελάτης. Οι τιμές των συντελεστών προσδιορίζονται με 
βάση το πλήθος των ημερών του Ιουλίου 2007 για τις οποίες θα ζητηθεί μείωση 
φορτίου από τον Διαχειριστή του Φορτίου (το πλήθος των ημερών αυτών 
συμβολίζεται με το γράμμα «δ»), σύμφωνα με τον ακόλουθο πίνακα: 


δ 

5 

6 

7 

8 

9 

10 

νπ 

0,25 

0,30 

0,35 

0,40 

0,46 

0,53 

0,60 

0,70 

0,80 

0,90 

1,00 



























12722 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ν χ 0 0,30 0,35 0,40 0,46 0,53 0,60 0,70 0,80 0,90 1,00 

β) Μέση Ζήτηση Ισχύος Ωρών Αιχμής (ΜΖΜ) σε Ι<\Λ/: Ο αριθμητικός μέσος όρος 
των τιμών της ωριαίας μεγίστης ζήτησης ισχύος του Πελάτη, οι οποίες 
καταγράφονται κατά τις Ώρες Αιχμής του Ιουλίου 2007 για τις οποίες δεν 
ζητήθηκε μείωση φορτίου. 

γ) Καταγραφείσα Μέγιστη Ζήτηση Ισχύος (ΖΜΚ) σε \ΛΝ: Η μέγιστη ζήτηση ισχύος 
του Πελάτη, η οποία καταγράφεται κατά τις Ώρες Αιχμής του Ιουλίου 2007 για τις 
οποίες ζητήθηκε μείωση φορτίου. 

3. Το μέγιστο πλήθος των ημερών του Ιουλίου 2007 για τις οποίες η ΔΕΗ Α.Ε. 
μπορεί να ζητήσει από τον Πελάτη να περιορίσει το φορτίο του κατά τις Ώρες 
Αιχμής στο ύψος της Συμφωνηθείσας Μειωμένης Ζήτησης Ισχύος καθορίζεται σε 
δέκα (10) ημέρες. 

4. Η ΔΕΗ Α.Ε. πιστώνει τον Πελάτη με ποσό Π, σε €, το οποίο υπολογίζεται 
σύμφωνα με τον ακόλουθο τύπο: 

Π = ν Π ■ Τ ■ (ΜΖΜ - ΖΜ) , εφόσον ΖΜ < ΜΖΜ, άλλως Π = 0 

5. Σε περίπτωση που η μέγιστη ζήτηση ισχύος του Πελάτη τις Ώρες Αιχμής του Ιουλίου 
του 2007 για τις οποίες δεν ζητήθηκε μείωση φορτίου είναι μεγαλύτερη του διπλάσιου 
της Αναμενόμενης Ζήτησης Ισχύος (ΜΖΜ αν ), το ποσό Π της παραγράφου 4 ανωτέρω 
λαμβάνει τιμή ίση με μηδέν (0). 

6. Σε περίπτωση που η Καταγραφείσα Μέγιστη Ζήτηση Ισχύος (ΖΜΚ) του Πελάτη 
είναι μεγαλύτερη της Συμφωνηθείσας Μειωμένης Ζήτησης Ισχύος (ΖΜ), η ΔΕΗ 
Α.Ε. χρεώνει τον Πελάτη με ποσό X, σε €, το οποίο υπολογίζεται σύμφωνα με 
τον ακόλουθο τύπο: 

X = 2 · ν χ ■ Τ ■ ( ΖΜΚ - ΖΜ) , εφόσον ΖΜΚ > ΖΜ, άλλως X = 0 

7. Μετά την 31η Ιουλίου 2007, η ΔΕΗ Α.Ε. θα υπολογίσει την πίστωση και τη 
χρέωση που αντιστοιχεί στον Πελάτη σύμφωνα με την παρούσα και την καθαρή 
θέση του Πελάτη, ως τη μεταξύ τους διαφορά. Θετική τιμή της καθαρής θέσης 
αντιστοιχεί σε πίστωση του Πελάτη, αρνητική τιμή σε χρέωση. Η τελική πίστωση 
ή χρέωση που προκύπτει ενσωματώνεται σε επόμενο λογαριασμό που εκδίδει η 
ΔΕΗ Α.Ε. για την κατανάλωση του Πελάτη. 

8. Η ΔΕΗ Α.Ε. οφείλει να ενημερώνει τον Πελάτη για την ανάγκη μείωσης φορτίου ει 
δυνατό τουλάχιστον 24 ώρες πριν την ώρα έναρξης της ζώνης αιχμής της ημέρας 
για την οποία ζητείται μείωση και σε κάθε περίπτωση όχι αργότερα από τη 15 η 
ώρα της προηγούμενης ημέρας, αποστέλλοντας μήνυμα τηλεομοιοτυπίας ή 
ηλεκτρονικού ταχυδρομείου στις ακόλουθες διευθύνσεις: 

Τηλ: 

Ροχ: 

Ε-ιποίΙ: 

Υπόψη:. 

Ο Πελάτης οφείλει να επιβεβαιώνει άμεσα την παραλαβή ειδοποίησης από τη 
ΔΕΗ Α.Ε. για μείωση φορτίου, αποστέλλοντας μήνυμα τηλεομοιοτυπίας ή 
ηλεκτρονικού ταχυδρομείου, στις ακόλουθες διευθύνσεις: 

Τηλ: 

Ροχ: 

Ε-ιτιοίΙ: 

Υπόψη:. 

Σημειώνεται ότι ο Πελάτης δύναται να ενημερώνεται για επικείμενη ανάγκη 
μείωσης φορτίου και μέσω του διαδικτυακού τόπου του Διαχειριστή του 
Συστήματος ( όίίρ://νννννν.άθ5ΐπίΘ.ατ ), όπου ο Διαχειριστής του Συστήματος αναρτά 
σχετική ανακοίνωση από την προηγούμενη ημέρα. Η δυνατότητα αυτή δεν 
απαλλάσσει τη ΔΕΗ Α.Ε. από την υποχρέωσή της να διαβιβάζει στον Πελάτη τις 
ειδοποιήσεις μείωσης φορτίου που εκδίδει ο Διαχειριστής του Συστήματος. Σε 
περίπτωση που ο Πελάτης ενημερωθεί μέσω του διαδικτυακού τόπου του 
Διαχειριστή του Συστήματος για επικείμενη ανάγκη μείωσης φορτίου αλλά δεν 
λάβει σχετική ειδοποίηση από τη ΔΕΗ Α.Ε. έως τη 15 η ώρα της προηγούμενης 
ημέρας, οφείλει να θεωρήσει ότι υφίσταται ανάγκη μείωσης φορτίου για την 
επόμενη ημέρα ανεξαρτήτως του αν καταστεί δυνατή ή όχι η επικοινωνία του με 
τη ΔΕΗ Α.Ε. προκειμένου να του παρασχεθεί σχετική επιβεβαίωση. 

9. Κατά τα λοιπά η από.σύμβαση ηλεκτροδότησης μεταξύ του Πελάτη και 

της ΔΕΗ Α.Ε. εξακολουθεί να ισχύει και οι όροι αυτής διέπουν την εφαρμογή, 
ερμηνεία και εκτέλεση της παρούσας. 


Τα συμβαλλόμενα μέρη 


Για τη ΔΕΗ Α.Ε. 


Για τον Πελάτη 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίεχ: 210 4071010 ■ ίπίβπιβΐ: ΗΗρ^/νννννν.βΙ.^ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 210 52 79 000 : ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Τιΐΐρ://νιννννν·6ΐ·ί|Γ - ε-ιηείΙ: ννθΙ)ΐίΐ35ίίΐ·@ίΤ.ιιι· 














